# Mbabane

| Mbobane ÉMbábáne |
| --- |
| Panorama gradaPanorama grada |
|  |
| Koordinate: ﻿ / ﻿ |
| **Država** |  Svazilend
 |
| **Distrikt** | Hhohho
 |
|  |
| **Vlast**  |
|  - **Gradonačelnik** | Z. Nkambule
 |
|  |
| **Površina**  |
|  - **Ukupna** | 15.97 km²
 |
| **Visina** | 1243 m
 |
|  |
| **Stanovništvo** (1997.)
 |
|  - **Grad** | 57.992
 |
|  |
| **Vremenska zona** | Južnoafričko standardno vrijeme UTC+2 (UTC+2)
 |
| **Službene stranice** www.mbabane
 |
| Karta
 |
| Mbobaneclass=notpageimage| Mbabane na karti Svazilenda
 |

**Mbabane** (na lokalnom svazi jeziku: ÉMbábáne) je stvarni glavni grad afričke države Esvatini. U njemu se nalaze sjedište vlade i većina ministarstava, a grad broji 57.992 stanovnika.

## Geografija

Mbabane leži u planinama Mdimba (visoravan Highveld), na nadmorskoj visini od 1243 m, uz obale rijeka Mbabane i njene pritoke Polinjane na zapadu Esvatinija. Od centra grada do južnoafričke granice ima 25 km, do grada Johannesburga 364 km, a do luke Maputo u Mozambiku 222 km.

## Klima

Zbog svoje velike nadmorske visine Mbabane ima umjereno vlažnu tropsku klimu po Köppenovoj klasifikaciji klime, s dugom sezonom kiša i kratkom sušnom sezonom, kada ukupno padne samo 34 mm kiše (godišnje 1349 mm). Snijeg i mraz su prava rijetkost, ali prosječna temperatura nije visoka, u julu je oko 15 °C i oko 22 °C u januaru.

| skupi**Klimatološki medijani za Mbabane** |
| --- |
| Mjesec
 | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina
 |
| Srednji maksimum (°C)
 | 24
 | 24
 | 24
 | 22
 | 20
 | 18
 | 19
 | 20
 | 22
 | 22
 | 23
 | 24
 | **21** |
| Srednji minimum (°C)
 | 15
 | 15
 | 14
 | 11
 | 8
 | 5
 | 5
 | 7
 | 9
 | 11
 | 13
 | 14
 | **13** |
| Precipitacija (mm)
 | 244
 | 195
 | 140
 | 85
 | 34
 | 16
 | 20
 | 32
 | 66
 | 128
 | 191
 | 198
 | **1349** |
| *Izvor:*  |

## Historija

Ulica u gradu
Mbabane je kao naselje nastao krajem 19. vijeka, pored obora stoke svazilendskog kralja Mbandzenija. Transformacija u grad otpočela je 1902. kada su Britanci preuzeli kontrolu nad Svazilendom i pretvorili ga u lokalni administrativni centar. Grad je dobio ime po lookalnom poglavici Mbabane Kuneneu, koji je tu živio kad su pristigli prvi britanski stanovnici. Veliki poticaj razvoju grada bilo je otkriće i eksploatacija željezne rudače kod nedalekog Ngwenya. Zbog izvoza te rude 1964. je izgrađena željeznička pruga do Maputa u Mozambiku, no u međuvremenu su zalihe iscprpljene i rudnik je zatvoren.

## Privreda, transport i školstvo

Pogled na periferiju grada
Mbabane kao i cijeli Svazilend jako ovisi o turizmu, izvozu šećara, drva, celuloze i doznakama svojih ljudi koji rade u susjednoj Južnoafričkoj republici. Preko Južne Afrike dolazi 90% svog uvoza u zemlju i oko 60% izvoza. Kad se uzme da većina turista dolazi iz Južne Afrike i već spomenuti radnici, Svazilend jako ovisi o Južnoj Africi.

Mbabane je prije svega grad administracije i značajni financijsko-industrijski centar zemlje. Sve velike banke imaju svoje filijale u gradu, a tu je sjedište Nacionalne banke i najveće domaće banke *Nedbank Swaziland*. U gradu postoji velika tvornica papira u vlasništvu *Swazi Paper Mills*, jedne od najvećih korporacija u zemlji koja ima i sjedište u gradu. U Mbabaneu djeluje Ujedinjeni svjetski koledž za Južnu Afriku (*United World College of Southern Africa*) koji ima svoj kampus u kvartu Waterford-KaMhlaba. U gradu su i tri depadanse Univerziteta Svazilend, a tu je i sjedište britanske visoke komisije zadužene za odnose Ujedinjenog kraljevstva i svazilendske vlade. Mbabane nema vlastiti aerodrom, već ga dijeli s onim kod grada Matsapha. Udaljen je 32 km i do njega vodi autoput MR3.

## Gradovi prijatelji

* Fort Worth
* Taipei

## Reference

## Vanjske veze

* *Mbabane City Council* Arhivirano 2016-08-26 na Wayback Machine-u (`en`)
* *Mbabane* na portalu Encyclopædia Britannica (`en`)